— Гэта традыцыя ўзнікла на памежжы Польшчы і Беларусі, а захавалася і развівалася на нашай тэрыторыі, зараз таксама сустракаецца на ўскрайку Расіі і Украіны, — сведчыць ён. — Вясковым людзям яна замяняла і тэлевізар, і сапраўдны тэатр. Пазней цікавую з’яву заўважыла дробная шляхта, яна запрашала самадзейных артыстаў, а таксама мастакоў, каб парадаваць сваіх дзяцей каляднай дзеяй. Так паступова першапачатковы варыянт удасканальваўся, і ва ўжыванні аказаліся больш прыгожыя і дасканалыя батлейкі.